Der er en grund til, de kalder det Cae Ras eller Racecourse.
I starten af 1700-tallet blev det første hestevæddeløb afholdt her.
Præmien var 60 pund.
Lord Stamfords hest, Belinda, vandt.
I over 150 år samlede folk sig her
for at satse på de undertippede og se, hvem der havde benene til at komme i mål.
Hestene er for længst væk,
men ånden på opløbsstrækningen er her stadig.
Og nu er vi her.
Moore bryder ind i feltet, venstre side. Spids vinkel, og han scorer!
Sikke et mål!
På sæsonens opløbsstrækning
kæmper de om en enkelt slutspilsplads mod to andre hold.
Fire point op til top-6 og fire kampe tilbage.
Fire vigtige kampe, og forhåbentlig fire sejre.
Hvis ikke, kvajer Hull sig forhåbentlig.
Hull City har tilbragt flere år i Premier League.
De ved, hvad der skal til for at rykke op.
De har været i top-6 i Championship i ugevis.
Mens det har knebet for Wrexham.
Alt handler om næste uge. Vi er klar igen. Man må blive ved med at finde løsningerne.
Derby har nemmere kampe. Alle ved det, og de er kun ét point bagud.
Tre hold.
Én plads.
Fire kampe tilbage. Og uanset om vi vinder eller taber, prøver vi igen.
Vi skal møde Stoke City i dag. Det er en stor klub.
De har sindssygt rige ejere, og de er nummer 16. Vi er nummer syv.
Hvis vi vinder i dag, holder vi drømmen i live en uge mere.
Jeg minder lige om, at i Championship rykker tre hold op.
De to bedste rykker automatisk op.
Nummer tre, fire, fem og seks går videre til slutspillet.
Tre spiller mod seks, fire mod fem, og finalen spilles på Wembley.
Wrexham er nummer syv, én plads uden for slutspillet, og vi har fire kampe tilbage.
Sagen er, at vi får den bedste afslutning i klubbens historie.
Jeg tror, det står mellem os og Hull, men hvis vi vinder i dag og på tirsdag,
-kan vi mødes i finalen. -Kan du forestille dig det?
Hvis vi kan snige os ind i slutspillet, er en oprykning en mulighed.
Så nu går det løs.
Vi skal leve op til vores standarder.
At hæve standarden igen og finde tilbage til formen.
Kan vi skabe intensitet, tempo og fysik? Det er meget vigtigt. Vi er hjemmeholdet.
Vi skal være fysiske. Vi skal øge indsatsen på hele banen.
Kan vi til sidst sætte hak ved kravene
og øge vores ydeevne? Lad os se, hvad der skal til.
Velkommen til Wrexham til en stor kamp.
Jeg er nødt til at sige det.
Vi skal vinde for at have håb om at bevare det spændende fremstød
mod slutspillet.
Wrexham har ændret i opstillingen.
Danny Ward er tilbage i målet i stedet for Arthur Okonkwo.
Hvor er Okonkwo?
Efter to nederlag var det ret tydeligt, at vi måtte ændre noget.
Jeg forventede ændringer i dag.
Jeg forventede ikke Danny Ward, men sådan er det.
Dannys erfaring er noget, der kan gøre en positiv forskel.
Det var Phil Parkinsons valg i dag.
Han ved, Wrexham skal vinde kampen for at blive i kampen om slutspillet.
Dobson sender den mod straffesparkspletten.
Lawal, godt hovedstød. Rathbone tæmmer den. Hjørne til Wrexham.
Det er en god mulighed for at vende skuden på hjemmebane.
Thomason med indlægget. Bolden går ind. Wrexham tager føringen.
Ja! Der er mål!
Det her må da tælle som et direkte mål fra et hjørnespark.
Thomason fejede den ind. Windass! Undskyld.
Windass signalerer det med sin finger.
Jeg forstod ikke, at folk tvivlede. Folk sagde, at jeg fik det foræret.
"Jeg scorede." Jeg skal have min målbonus. Babyen skal jo have mad.
Wrexham tager føringen uanset hvad.
Wrexham!
Kom så, drenge! Fortsæt!
Bazunu skyder den langt ud.
Doyle er under den og header til den. Windass jagter den. Cresswell må handle.
Windass prikker den. Scorer han? Ja, det gør han!
Windass scorer igen! Cresswell kom for tæt på målmanden.
Han opsnappede afleveringen.
Her scorede han helt sikkert. Uden tvivl. Fantastisk af Josh Windass.
Wrexham fører 2-0, og det er velfortjent.
Wrexham!
Det er vigtigt, at Wrexham bevarer føringen.
Giv ikke Stoke et mål, for målforskellen kan spille en rolle om tre kampe.
Gør plads. Kom så!
Sorba Thomas tager hjørnesparket.
Kluddermor foran Ward, her hvor bolden kommer ind over.
-Godt bokset væk af Ward. -Genialt, Wardy.
Der lyder slutfløjtet.
Ingen klassiker, men en sejr er en sejr.
Spændingen er bevaret med et par kampe tilbage.
Wrexham har gjort deres del. Vi har vundet.
Hull får uafgjort i Birmingham.
Derby vandt tidligere og holder presset på os og Hull.
To point mellem os og Hull. Der er alt at spille om.
Jeg hader at være Wrexham-fan. Mit lille hjerte kan ikke klare mere.
Professionel præstation i dag, drenge. Det havde vi brug for.
Vi havde brug for lidt ukuelighed som hold
efter de sidste par nederlag, men vi kom godt tilbage.
Kom nu.
Vi vil ikke give slutspillet til holdene over os. De skal fortjene det.
Vi skulle føre kampen til sidste minut, og det har vi gjort i dag.
Vi fortsætter på tirsdag. Lad os se, om vi kan bygge videre på sejren.
TRE KAMPE TILBAGE
Wrexham med en stor kamp mod Oxford, som kæmper for deres liv.
Man kan spille mod et hold, der er meget dårligere, men alle hold kan vinde.
Der kommer indlægget. Smith!
Vi skal bare vinde i aften.
Lidt for bred. Seks meter.
Tre kampe tilbage. Tre forsøg på at gøre noget bemærkelsesværdigt.
Vi er to point fra Hull City, som lige nu spiller 0-0 mod Leicester.
Hvis vi vinder, og Hull City taber, kommer vi op på den sidste slutspilsplads.
James chipper den over toppen og leder efter Smith.
Flot kommet foran Helik. Aflevering til Windass.
Wrexham tager føringen!
Ja! Hold kæft, et mål.
Wrexham!
Efter Birmingham-kampen troede jeg, at deres tank måske var løbet tør.
Slutfløjt. En enorm sejr til Wrexham.
Vi stopper aldrig med at kæmpe. Hull stopper aldrig. Vi kæmper videre.
Leicester og Hull, 2-2.
Det bringer Wrexham op i top-6 grundet målforskellen.
Det var en stor sejr, for vi havde været så tæt på slutspillet.
Josh Windass er en stjerne og en dræber. Dræberen må dræbe.
Det skriver jeg til ham.
Uden det mål var kampen endt uafgjort. Føler du en vis stolthed i de øjeblikke?
Nej, sådan tænker jeg aldrig.
Nej, jeg stiger ikke på bussen og tænker: "Uden mig var det endt uafgjort."
Jeg kan ikke score uden de ti andre,
og de kan ikke gøre noget uden mig. Det er et kollektiv.
THE ROCK TRÆNINGSBANE FOR KVINDERNES FØRSTEHOLD
Ana og Liv som to midtbanespillere. Carra og Faye som to wingers.
Sads og Rosie er de to forreste.
-Lili kommer ind. -Dæk manden.
Vi er spændte. Det har jeg været de sidste par måneder.
Her, Nat. Nat. Nat!
Vi ligger øverst i tabellen, præcis som vi ønskede.
Kan du spille derude? Godt. Godt. Kan I koble afleveringerne sammen?
Jennys ankomst har givet os et nyt niveau af professionalisme.
Hun er en utrolig leder.
Kan du undslippe presset?
Jeg tror, at holdets succes og det, vi har opnået…
En vigtig årsag til det er det miljø, Jen skaber.
Bryder de linjen med en aflevering…
Vi står sammen og vil kæmpe for hinanden.
Vi har slået mange rekorder i år.
Vi gør mange ting for første gang.
Hun scorer!
De har løftet klubbens første pokal.
Men det vigtigste er ligatitlen.
Det bliver en god afslutning på sæsonen på Racecourse mod Cardiff.
Jenny Sugarman kan vinde ligatitlen i sin første sæson.
Så har hun gjort det fænomenalt godt.
WREXHAM VS. CARDIFF CITY DEN 29. MARTS 2026
Tænk, at der kommer så mange for at se kvindeholdet. Fantastisk.
Hvis Wrexham vinder i dag, bliver vi mestre i Wales.
Så er de det første af alle Wrexham-hold, der gør det.
Men jeg har stort respekt for Cardiff-holdet,
og de vil gøre alt for at ødelægge festen.
Vi har ligget lige med Cardiff hele sæsonen og har udfordret hinanden.
WELSH CUP-FINALEN 27,. APRIL 2025
Der er en grund til, de har vundet ligaen så mange år. De er virkelig gode.
WALISISKE MESTRE
Cardiff er forsvarende mestre.
Det er vores personlige udfordring at overvinde dem og besejre dem.
I det sidste årti har Cardiff domineret. Det vil vi ændre.
Vi vil være de bedste i Wales.
Okay, kom så. Rundkreds.
Mange har skrevet "historien venter."
Men det er noget vrøvl, for I skal skrive jeres egen historie.
Historien venter ikke på nogen. I skal skrive slutningen på kapitlet.
-"Hold" på tre. En, to, tre… -Hold!
Her får vi skudt kampen i gang.
Cardiff afviser den første bold fremad.
Jenny Sugarmans røde og hvide hær…
Billingham kan ikke tæmme den.
Cook ryger ned i feltet. Frispark i en god skydeposition.
Hey!
Dårligt dømt.
Mikayla Cook skyder vel selv.
Og hun hamrer den ind.
Cardiff fører efter seks minutter. Præcis den start, vi ikke ønskede.
I de første 45 minutter fungerede det bare ikke.
Hey!
Vi kunne have tænkt: "Nu igen. Det bliver virkelig hårdt arbejde."
Hun kvajede sig med målsparket, og Wrexham scorer!
Et forfærdeligt rod fra Cardiff.
Nummer 18, Katie Barker!
PHIL PARKINSON TRÆNER, WREXHAM AFC
KB fik os tilbage i kampen. Hun gør det, hun gør.
Sikke et mål! Wrexham tager føringen.
Wrexham!
Der blev tændt på kontakten.
Ja!
Barker vender og slår Bowen, før hun kaster sig over en mere.
Kan hun lave hattrick? Er der straffe?
Ja, der er straffe. Barker med højre fod! Hattrick.
Hendes andet hattrick, og hun går helt amok.
Wrexham har virkelig givet den gas.
Der lyder slutfløjtet.
Lizzie Craven sprinter ud for at fejre det.
Wrexham, Wales' mestre.
Vi havde fire ord. Mod, engagement, kontrol og kreativitet.
Nu har vi fire nye ord. "Cardiff smuldrede for mestrene!"
Jenny, jeg ved ikke, hvor jeg skal begynde.
Men Wrexham er Wales' mestre. Lyder det ikke bare godt?
Jo, det er fantastisk. Det er genialt.
Tillykke. Godt gået.
Det, at de vandt ligaen, er kronen på værket for klubben og byen.
Kvindeholdet vokser i et utroligt tempo, og vi er henrykte. Vi er så glade.
De er årets historie. De var ikke i den liga for et par år siden.
De arbejdede sig ind i ligaen.
Så arbejdede de sig op i ligaen på et år og vandt den
og kom i position til at blive de nye mestre.
Jenny Sugarmans bidrag til klubben har været intet mindre end mirakuløst.
Kom ned. Kom ned.
Vi har lavet alle bamserne og begynder på hattene nu.
Klubben har givet mig 117 T-shirts, som vi skal forvandle til hatte.
Sådan. De er fantastiske. Jeg elsker dem.
Man skal rocke den. Sådan, ja.
Folk på stadion er så glade,
og jeg tror, at de vil hjælpe mig med at lave mere.
LOS ANGELES, CALIFORNIEN
Jeg ringer til Gemma.
Vi kom ind med 20 hatte i sidste uge, og syv er solgt nu.
Hun tager ikke telefonen.
Ali og jeg har lavet hårelastikker og indkøbsnet.
Hun siger nok: "De filmer mig. Jeg kan ikke tage telefonen."
Skal jeg prøve igen?
Okay, Gem.
-Sæt den på højtaler, Gem. -Hvem er det?
Er der nogen?
-Hallo? -Hej, Gemma.
Det er Rob Mac fra Wrexham A.F.C.
Åh gud.
-Hvordan har du det? -Jeg er okay.
-Nervøs og spændt. Hold da op. -Ja?
Jeg er helt rød. Er jeg ikke rød?
Du skal bare vide, at jeg lige så dit indslag fra dokumentaren.
Det var virkelig smukt.
Og jeg har et par spørgsmål om bamserne. Hvor mange har du lavet?
Vi har lavet 20 af de små bamser.
Jeg tænkte på, om du kunne skalere lidt op og lave nogle flere?
-Tror du, du kan lave nogle flere? -Ja.
Fedt. Kan du lave tusind inden næste jul?
-Er det muligt? -Det bliver det.
Okay. Det kan jeg lide. Du blinkede ikke engang.
Du tøvede ikke. Jeg elsker det.
Jeg troede, at du ville tøve, og at du ville have spørgsmål.
Du sagde bare ja.
Jeg bonger ud på ADHD. Jeg sidder bare her og sveder.
-Jeg er rød. -Du godeste.
Hvis de bliver klar til næste jul, så kan vi give dem til hospitaler,
altså børnehospitaler, i Storbritannien, USA og Europa.
Alle steder, hvor folk er interesserede.
-Hold da op. -Du har knoklet for det her.
Jeg har tårer i øjnene nu.
Det er vildt. Det er vildt. Mange tak.
Vi ved, det bliver hårdt ved målstregen, så sig til, hvis vi kan hjælpe med noget.
Vi vil hjælpe, så godt vi kan.
Vi ses næste gang, jeg kommer til Wrexham.
-Okay, farvel. -Tak. Farvel.
Lind. Lindsay, hvorfor gjorde du det?
-Var det Rob McElhenney? -Ja!
Åh gud!
På grund af min baggrund
har det været svært at få folk til at stole på mig igen.
Jeg husker stofferne og drukken.
Jeg husker, hvad alle sagde om mig, og jeg forstår det godt.
Jeg mistede mig selv i årenes løb, men nu har jeg fundet mig selv igen.
Nu er jeg tilbage for fuld udblæsning, og jeg stopper ikke.
Alle sagde: "Det kan du ikke." Nu har jeg gjort det.
Jeg håber, at folk ser min historie og tænker:
"Hvis hun har gjort det, så kan vi også gøre det."
Åh gud.
Velkommen til kampen, hvor Wrexham besøger Coventry City.
Vi er Premier League.
Vi er til Coventry Citys ligafest,
og hold op, de er klar til at feste.
Det er en vigtig kamp for dem, men den er afgørende for Wrexham.
Det er i vores hænder igen. Nu får vi at se, hvordan det går.
COVENTRY CITY VS. WREXHAM DEN 26. APRIL 2026
Så er vi i gang.
Wrexham! Wrexham!
Det er relevant, at målforskellen kan være afgørende.
Vi kan faktisk lukke weekenden i en værre position, fordi Hull tabte med en.
Hvis vi taber med mere end én, har Hull vundet denne weekend.
Mason-Clark mod Kaboré. Det er farligt… Og 1-0. Det var kvalitet.
Det kan vi ikke sige noget til.
Wrexham må give igen.
Kaboré er løbet. Dobson søger ham. Kaboré til højre, tre spillere i angreb.
Et lille skridt over, rammer målstregen. Ind mod målet. God bold.
-Rathbone! Rathbone scorer! -Ja! Kom så!
God venstrefodsafslutning, og Dasilva kunne ikke stoppe ham.
I 25. minut gør Ollie Rathbone det igen.
Wrexham!
Det var en interessant kamp.
De kom tilbage i kampen, og Rathbone scorede.
Stort øjeblik. Thomason, alene med målmanden.
Så ramte vi stolpen.
Han er en mod en. Stor redning af Rushworth.
Sam var en mod en.
Uheldigt!
Vi havde gode chancer i kampen.
Højre fod over muren. Den går ind. Sikke et mål.
I slutningen lukkede vi et mål ind på frispark.
Mason-Clark lobber. Wrexham har lukket et tredje mål ind.
De vandt kampen.
Der lyder slutfløjtet. Wrexham taber 3-1 til mestrene, Coventry,
og vi endte frustrerende nok med at lukke to mål yderligere ind.
Med så snævre marginaler ser vi frem til en afgørelse på målfoto på lørdag.
Det er ikke slut, før det er slut. Man skal aldrig regne Wrexham ude.
Vi gør det igen på lørdag.
Forhåbentlig får vi tre point mod Middlesbrough og kommer i slutspillet.
CHESTER, STORBRITANNIEN
-Jeg tror, jeg tager lammet. -Okay.
-Smager det godt? -Forstår I, hvad der sker?
Hvad det betyder for dem og for hele klubben?
Han forklarede mig det, og det er…
Jeg skal høre det igen, for jeg vidste intet om fodbold.
-Før jeg mødte Josh. -Ja.
Det er fantastisk at kende en, der dyrker sport professionelt.
Vi ser ham have succes, og jeg læser alle artikler.
Han lavede et regneark over, hvordan kampene ville ende.
-Hans forudsigelser. -Jeg er finansmand. Jeg bruger regneark.
-Hvad var din forudsigelse? -I denne uge? 2-1.
-Ja. 2-1. -2-1. Sejr, selvfølgelig.
Er sæsonen gået, som du forventede?
Hvis vi rykker op, ja. For Danielle og jeg talte om, at det var det, jeg ville her.
Jeg håber, at vi kan komme i slutspillet. Det er alle børns drøm.
Det er tåkrummende, men det er alle spilleres drøm at spille på det niveau.
Jeg kender mange, der har gjort det, og jeg er bedre, så jeg er lidt bitter.
Det er mere realistisk med denne klub.
-Det er en vigtig kamp på lørdag. -Ja, jeg vil ikke lyve.
Men hvis man ser det som en stor kamp, kan det tynge en.
Når folk her fortæller om oprykningerne, vil man ikke være ulykkesfuglen.
Derfor vil jeg rykke op. Jeg vil ikke være den spiller, der ikke…
Drengene har været fantastiske. De har skabt en vinderkultur med træneren,
og man vil ikke være den del af kulturen, der får holdet til at tabe.
-Skål for en succesfuld sæson indtil nu. -Ja. For en sejr.
-Skål. -Tak.
-Ja! Skål. -Skål.
-Ja! -For en sejr.
Før den sidste kamp ligger vi nummer seks.
Hvis vi slår Middlesbrough, kommer Derby ikke med i slutspillet.
Hvis vi slår Middlesbrough, og Hull slår Norwich,
så skal Hull slå Norwich med mindst et mål mere, end vi slår Middlesbrough.
Hvis de opnår det, har de nok fortjent det.
Men hvis vi taber eller spiller uafgjort,
skal Hull og Derby også tabe eller spille uafgjort, hvis vi skal bevare 6. pladsen.
Det grundlæggende princip er, at hvis Wrexham sejrer, skal alt nok gå.
Så kommer vi i slutspillet.
Jeg vidste bare, at det ville afhænge af den sidste kamp.
Der er 45 kampe, og så bliver det afgjort i den sidste.
For at gøre det ekstra spændende.
Stemningen før Middlesbrough-kampen var en kombination af tro og nervøsitet,
fordi det faktisk er ude af vores kontrol.
Vi kan kun gøre det, vi kan. Det, der sker, sker.
En fed sidste dag. Man kunne ikke skrive det bedre.
Tre hold kan sejre, men det ligger til os. Det bliver noget af en dag.
-Hvis du ikke spiller, så sid hos mig. -Ja.
-Tag din pulsmåler med. -Ja. Vi ses.
Det har været vildt.
Jeg ville hellere ligge midt i tabellen og få en nem sidste kamp,
men det her er Wrexham. Vi gør ikke ting på den normale måde.
Vi vinder 2-1.
-Du sagde 5-0 før. -Nej, jeg gjorde ej! Okay.
Kæmpestort. Så afgjort sæsonens største kamp.
Medmindre alt går godt og næste kamp er den største og så videre.
Man ved ikke, hvad der kan ske.
Jeg er bare glad for, at vi har noget at spille om.
Det, der vil give mig mest spænding, er, når drengene bag mig
tjekker deres telefoner for at se, om Hull og Derby har scoret.
Det er nok en af de bedste dage på stadion, uanset resultatet.
Jeg er vildt stresset. Jeg sov ikke i nat.
Lad os håbe, vi vinder.
For at bringe held, Claire, har jeg taget den her på.
Flot.
Det er nok den største kamp i Wrexhams historie. Lad os se, hvad der sker.
Wrexham!
ROBS HUS KL. 04.00
Jeg stod op kl. 04.00, for det var 12.30-kampen i Storbritannien.
Jeg vækkede min søn, Axel, som vi plejer, og vi gik nedenunder.
Klokken er 04.00.
Vi tænder for kampen, for vi ved, at alt kan ske når som helst.
Hvis man matematisk set har en chance, har man en chance.
-Kom så, drenge. -Gør jer klar, drenge.
-Kom så. -Ja, okay, drenge.
Nøglepunkter for dagen:
Det er vigtigt, at vi lukker tilskuerne ude
i forhold til, hvad der sker andre steder. Vi skal fokusere på det, vi skal.
Vi troede fuldt og fast på, at vi ville slå Middlesbrough.
Alle i klubben troede på, at vi ville komme i top-6.
Jeg baserer nøglepunkterne på, hvad Middlesbrough gør,
og på sæsonens bedste præstationer på hjemmebane.
Det ville være fantastisk, hvis det lykkedes.
Jeg er sikker på, at hele byen ville eksplodere.
Men at gøre det med Wrexham og et walisisk hold
ville være prikken over i'et. Det ville være en helt særlig bedrift.
Det vigtigste er, at vi nyder dagen.
Nyd dagen, men nyd dagen ved at lave en stærk optræden.
Det er det, dagen handler om. Vi skal nyde udfordringen.
Vi har knoklet for at nå hertil. Lad os nyde det, drenge.
-Kom så. Lad os nyde det. -Kom så!
Velkommen til Wrexham mod Middlesbrough. Aldrig har der været mere på spil.
Denne klub har aldrig været tæt på den bedste division,
men i dag kan vi komme et stort skridt tættere på drømmen.
Kan Wrexham gøre det?
Troen vender tilbage. Spillere er klar igen efter skader.
Man ser på det og tænker: "Det kan godt lade sig gøre." Det bliver spændende.
Det føles anderledes nu, fordi vi kender konsekvenserne.
Vi ved, at vi kan, og vi vil gøre det.
Når folk tror på deres mission, og det gør spillerne,
så skal de prøve at gøre det. Så det er det, vi gør.
Vi skal bare gå ud og chokere verden.
Wrexham! Wrexham!
-Kom så, far. -Ja.
En kæmpestor kamp.
Holdet er i rampelyset. Presset har aldrig været højere.
Sådan er Wrexham. Sådan har det altid været.
Alt bliver altid afgjort i sidste øjeblik.
Jeg vil vinde.
Hold på hat og briller. Det er tid til den største ligakamp i vores historie.
Så er det nu.
Kom så!
Kom så, Wrexham!
Den røde hær! Den røde hær!
Middlesbrough angriber i høj fart.
Callum Brittain sender bolden ind mod mål, og den går ind!
En katastrofal start for Wrexham!
Nej! Åh gud, nej.
Conway fra Skotlands landshold satte den ind.
-Wrexham må gøre det på den hårde måde. -Nej. Helt ærligt.
Og for at gøre ondt værre har Derby County lige scoret mod Sheffield United.
Det vil gøre det endnu sværere for Wrexham at komme tilbage på slutspilspladserne.
Det er en katastrofal start for Wrexham.
Men der er masser af tid. Stadion skal bare larme og støtte holdet.
Kom så!
Wrexham!
Wrexham-fansene opmuntrer dem allerede.
Wrexham! Wrexham!
Fucking genialt!
Rathbone sender den afsted. Den er på vej!
Den var for lige.
Wrexham fortsætter, og Smith bliver fældet!
Dommeren tænkte over det.
Har vi scoret på frispark i denne sæson?
Det tror jeg ikke, vi har.
Windass.
Den kommer over muren!
-Ja! -Ja!
Bum!
-Ja! -Ja!
Øverste venstre hjørne. Brynn havde ingen chance.
Sådan skal det gøres!
Hold da op. Wrexhams formstærke mand har lige scoret.
Han skød fra 30 meter.
Wrexham!
Hør det brøl fra Racecourse!
Det er ikke slut. Det bragte kun Wrexham op på 7. pladsen efter Derby County.
Vi skal bruge endnu et mål for at komme tilbage i slutspillet.
Han laver et til.
Hjørnesparket fejes ind under overliggeren og hopper løst rundt.
Danny Ward er lettet over at få fat i den. Det var vildt.
-Følg med ham! -God bold fremad.
Targett ser ud til at slå ham der. Kaboré over midterlinjen nu.
Men kan Morris følge med?
Ja. Han løber fremad og ryster Morris og Targett af.
-Og 2-1! -Ja!
Et magisk øjeblik…
-Ja! -Ja!
Hvor er det genialt lavet af Issa Kaboré.
Han satte to af og sendte indlægget ind over.
Det sender Wrexham tilbage i slutspillet. Sådan!
Jeg skulle bare pisse.
Wrexham!
Det står 1-1 mellem Hull og Norwich og stadig 1-0 til Derby.
Hvis alt forbliver, som det er nu, er Wrexham i slutspillet.
Kom så. Det her er sjovt.
Vi har Sam Smith ved målet.
-Der er en mulighed. -Kom så!
Her kommer Middlesbrough.
-Tilbagelægning. -Hen til bolden!
Her kommer indlægget, og 2-2. Flot afslutning af Strelec.
Fantastisk indlæg.
Det må frustrere Wrexham, at vi ikke samlede op. Strelec fra seks meter.
Så skuffende. Wrexham var kun tilbage i slutspillet i to minutter.
Men vi har stadig hele anden halvleg til at prøve at komme tilbage.
Vi er godt inde i anden halvleg nu, og kampen ser ikke ud til at udvikle sig.
Hold da op. Vær ikke for ivrige.
Men andre steder sker der mange ting. Jeg har godt og dårligt nyt.
Sheffield United har taget føringen mod Derby.
Så lige nu er Derby ude af kampen. Dem skal vi ikke bekymre os om.
Men Hull har taget føringen og overhaler os i tabellen.
Vi skal score, ellers slutter sæsonen i dag.
-Hurtigt! Hurtigt! -Nu skal der satses.
Thomason indenom til Broadhead.
Han drejer på venstre flanke. Tilbage til Windass.
Her kommer indlægget. Flot form. Men Smith hamrer den i jorden. Uheldigt.
Sam scorede på den der sidste år.
Broadhead løber mod den sidste forsvarer. Han når ind i feltet. Spids vinkel.
Tilbage til Windass. Windass med højre ben.
-Fuck, fuck, fuck. -Det var en enorm chance.
-Hvorfor scorede vi ikke der? -Hvorfor har de ikke scoret mere i dag?
-Kom så, Wrexham! -Bare ét mål.
En stor tackling af Doyle.
Kanten af feltet. Nedtælling til at skyde. Han finder Moore.
Moore finter skuddet og afleverer, men Thomason holder den i live.
Stor chance. Det er Smith. Han kunne ikke styre den. Kæmpe blokering.
For fanden da.
Wrexham har fem tillægsminutter at rutte med.
Fem minutter er masser af tid.
Kan Wrexham gøre det usandsynlige?
-Kom så! -Thomason signalerer.
Ind mod den fjerne stolpe.
For lang. Doyle holder den i live. Moore header, men Brynn har den.
For fanden da.
Vi har et minut tilbage. Hold da op, nu er Danny Ward med fremme.
Thomason med et fladt indlæg.
-Delvist clearet. -For fanden da!
Wrexham søger en helt.
-Kom nu! -Nu skal den være der.
Der er 25 sekunder tilbage. Windass holder den oppe. Fry header.
Smith forsøger sig.
Wrexham har fire mod fire nu. Broadhead til Windass.
Og Moore. Venstre side af feltet. Han sender den afsted.
-Den går langt over. -For helvede!
De fem minutter er gået, og nu er det slut.
Det ender uafgjort. En enestående indsats af Wrexham.
Nu venter vi på de andre resultater.
Derby-kampen. Det er slut for dem. Men Hull fører stadig 2-1.
Men sikke en sæson, vi har haft. Sikke en præstation af Wrexham-holdet.
Hele stadion bliver tilbage for at anerkende dem uanset udfaldet.
Flot klaret.
-De gjorde en skidegod figur. -Wrexham!
Holdet har gjort os stolte. Disse spillere har gjort os stolte.
Klubben har gjort os stolte, og vi kommer igen i næste sæson,
endnu stærkere end i denne sæson. Det er der ingen tvivl om.
FULD TID
Hull har vundet.
Vores sæson er slut, men det er rejsen bestemt ikke.
Det er et hold, vi kan være stolte af, og en klub, der fortsætter fremad.
Jeg er så stolt af drengene. Jeg er stolt af hele staben i Wrexham.
-Skuffet? Lidt. Modløs? Slet ikke. -Nej.
-Jeg er skuffet lige nu. -Men de gjorde en god indsats.
Ja. Men de chancer, vi havde… Det var så tæt på.
Frustrerende. Men om et par dage tror jeg, vi vil se tilbage og sige,
at denne sæson har været en succes, selvom den ikke endte, som vi ønskede.
Skuffende. Lige nu føler vi måske, at vi fejlede,
men så er vi til gengæld et godt sted i næste sæson.
Ja. Så tæt på, men det er, som det er.
Så tæt på, men det skulle ikke være. Men vi prøver igen.
Vi gav så meget. Jeg ønskede ikke, at det sluttede her, men det gjorde det.
Ja, det var forfærdeligt.
-Jeg så det skud flere gange. -Sikke en chance.
-Hvad tænker du, når du ser det? -"Idiot. Idiot. Bare scor."
-Det er svært at være tilfreds. -Hvad bringer fremtiden for Wrexham?
-Premier League. -Wrexham! Wrexham! Wrexham!
Wrexham! Wrexham! Wrexham! Wrexham!
Wrexham ender som nummer syv
og går desværre glip af slutspillet med to point.
Det føles som vores første år.
Jeg havde en følelse af, at jeg lige havde været der.
Så er det nu.
Det var præcis samme setup som vores første sæson.
Vi var på nippet til at komme med i slutspillet, men tabte.
Deres oprykningsdrøm er slut.
Jeg ser lidt ældre ud.
Huset ligner sig selv. Dyrene ligner sig selv.
-Lidt ældre, lidt tungere. -Ja. Som en vis anden.
Men i første sæson var min søn en lille dreng på 100 cm.
Måske kommer de i slutspillet næste år.
Ja, vi må finde en måde at komme ud af National League.
Hvorfor? National League er vores stil.
Du sagde, at National League var vores stil.
-Gjorde jeg? -Ja.
-Jeg kan stadig ikke huske, jeg sagde det. -Nej.
Der er en kontinuitet i hele denne oplevelse
mellem generationerne, og vores er kun lige begyndt.
Min far er stor fan af klubben,
og det har knyttet os sammen. Det giver os noget at tale om
og noget at udtrykke følelser om.
Men mest fordi det er en generationsoplevelse,
og jeg ser tiden gå gennem min søns øjne, og de ser på Wrexham.
Sådan har det været i 160 år.
Hvor tror du, vi ender i tabellen næste år?
På førstepladsen.
Førstepladsen? Jeg kan lide din selvtillid.
Det er ikke en etårsplan. Det er det ikke.
Det er fascinerende, og det viser, hvor hurtigt vi cykler videre
til næste sæson, hvilket er både godt og skidt.
Det er skidt, for vores liv flyver forbi.
Men det giver os snart endnu en mulighed for at komme tilbage
og fortsætte marchen fremad, som er det, vi gør. Vi prøver igen.
-Vi ses næste år, far. -Vi ses næste år.
Så mange ting forandrer sig, men klubben er der altid.
STOLTE FANS AF WREXHAM AFC
Vi er i gang. Intet er slut.
Det slutter ikke. Det vil fortsætte og fortsætte.
Og det eneste, vi kan håbe på, er disse øjeblikke
med store triumfer og desværre også store tragedier.
-For fanden da! -Sådan er hele oplevelsen.
Der er en fællesnævner for folk, der vinder.
Det er, at de går ud og prøver at udrette noget meningsfuldt.
Og ja, nogle gange fejler de.
Det fungerer ikke uden nederlag.
Fuck!
Det stinker. Det gør ondt.
Så hvad gør man? Man rejser sig.
Rystende nyt fra fodboldverden i aften. I har nok hørt om Spygate.
Spygate-skandalen.
Southampton udelukket
Southampton er blevet udelukket fra lørdagens slutspilsfinale.
Southampton indrømmede den uautoriserede optagelse
af andre klubbers træning.
Spionen stod bag dette træ. Da han blev set, pakkede han sit udstyr
og skyndte sig hen til denne golfklub, hvor han ændrede på sit udseende.
Så flygtede han op gennem det private område.
Da vi hørte, at det var sket, sad jeg derhjemme.
Man tænker jo: "Hvad fanden?"
Vi kender alle præmien ved at rykke op i Premier League.
Southampton besluttede at prøve at få en fordel,
som normalt ikke er tilgængelig, medmindre man snyder.
Southampton ville blive smidt ud, og vi endte på 7. pladsen.
Logisk set ville vi så rykke op i slutspillet.
Der kommer en ny deltager Championship.
Det betyder, at Middlesbrough er genindsat i slutspillet her i 2026.
De tabte til Southampton i semifinalen, men nu er de tilbage.
Det bliver Hull City mod Middlesbrough på lørdag.
EFL håbede, Middlesbrough ville vinde, for så var problemet løst.
Men det skete ikke, så de havde et stort problem.
Vi må bare acceptere det.
Jeg tror, at det bliver en helt simpel 3-1-sejr.
-Middlesbrough vinder. -To i feltet.
Tre nu. Hirakawa med indlægget. Målmanden tabte den!
Ollie McBurnie har sendt Hull City op i Premier League.
Lige til sidst.
Tårerne begynder at trille i Middlesbroughs ende.
Hull City er det første hold i Championship,
som rykker op fra 6. pladsen, siden Blackpool for 16 år siden.
Tekster af: Mille Dyre Egegaard